**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADONAČELNIK**

**GRADSKO VIJEĆE GRADA DELNICA**

**n/r predsjednika Ivana Piškora**

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

PROGRAMA ODRŽAVANJA KOMUNALNE INFRASTRUKTURE U 2026. GODINI

|  |  |
| --- | --- |
| Predlagatelj | Službenica za privremeno obavljanje poslova Pročelnika Upravnog odjela za komunalni sustav, imovinu, promet i zaštitu okoliša |
| Gradonačelnik |
| Igor Pleše, univ.spec.oec. | Goranka Kajfeš, dipl.ing. |

**Delnice, prosinac 2025.**

Obrazloženje

Osnovom članka 72. Zakona o Komunalnom gospodarstvu ("Narodne novine 68/18, 110/18, 32/20 i 145/24) predstavničko tijelo JLS donosi za svaku proračunsku godinu Program održavanja komunalne infrastrukture.

U skladu s proračunom za 2026. god. planirane su aktivnosti za održavanje komunalne infrastrukture i to za održavanje javnih površina, nerazvrstanih cesta, javne rasvjete. Svaka aktivnost je opisana u programu te se prema tome za održavanje javnih površina planira utrošiti 720.500,00 eura, za održavanje nerazvrstanih cesta 485.500,00 eura te održavanje javne rasvjete u iznosu od 59.000,00 eura. Ukupna vrijednost programa je 1.265.000,00 eura.

Izvori financiranja su komunalna naknada, tekuće pomoći izvanproračunskih korisnika, tekuće pomoći iz županijskog proračuna, šumski doprinos, opći prihodi i primitci te vlastiti prihodi (pravo puta).

Na temelju članka 72. Zakona o komunalnom gospodarstvu (NN 68/18, 110/18, 32/20 i 145/24), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 137/15, 123/17, 98/19 i 144/20) i članka 40. Statuta Grada Delnica (SN GD 02/21 i 6/25), Gradsko vijeće Grada Delnica donosi

**PROGRAM ODRŽAVANJA KOMUNALNE INFRASTRUKTURE U 2026. GODINI**

Članak 1.

Donosi se Program održavanja komunalne infrastrukture u 2026. godini kojim se utvrđuje održavanje komunalne infrastrukture na području Grada Delnica i to opseg radova, procijenjeni troškovi te izvori financiranja.

Članak 2.

Održavanje komunalne infrastrukture i visina potrebnih sredstava te izvori financiranja potrebna za obavljanje djelatnosti održavanja javnih površina, nerazvrstanih cesta, javne rasvjete i groblja utvrđuje se kako slijedi:

| **Pozicija u Proračunu** | **Naziv programa** | **Opis** | **Plan** |  | | **Izvor financiranja** | | | | |
| --- | --- | --- | --- | --- | --- | --- | --- | --- | --- | --- |
| **Komunalna naknada** | | **Ostali izvori** | | **Naziv ostalih izvora** |
| **I. ODRŽAVANJE JAVNIH POVRŠINA** | | | | | | | | | | |
| **327** | **Odvoz smeća s javnih površina** | Odvoz se vrši kontejnerima koji su po potrebi postavljeni na javne površine i na prostore gdje se ne vrši organizirani odvoz komunalnog otpada na području Grada Delnica. | 1.500,00 |  | 1.500,00 | |  | |  | |
| **329**  **329.1** | **Čišćenje cesta i javno prometnih i zelenih površina**  **ZELENE**  **JPP** | Program sadrži poslove koje izvršava KTD „Risnjak- Delnice“ d.o.o., a čini održavanje i čišćenje zelenih i javnoprometnih površina. Košnja zelenih površina unutar naselja (parkovi, nasadi, zeleni otoci, površine namijenjene za veća okupljanja) u Delnicama, Crnom Lugu i Brodu na Kupi; nabava, sadnja i održavanje cvjetnjaka, ukrasnog grmlja, stablašica te održavanje krošnji, čišćenje zelenih površina od smeća kao i pražnjenje košarica za otpatke sa zelenih površina. (Plan u privitku) U ovoj aktivnosti sadržano je i čišćenje smeća i lišća s javnoprometnih površina, cesta, nogostupa, parkirališta, pražnjenje košarica za otpatke te čišćenje od rizle nakon zimskog perioda, ručno čišćenje snijega. Detaljan pregled poslova na javnim površinama reguliran je godišnjim Planom održavanja javnih površina.  Kako se povećala površina održavanja zelenih površina (dodana površina iza Ine u Crnom Lugu, kontinuirana i redovita košnja na Potoku, i dr.), pojačao se intenzitet košnje, povećana je procijenjena vrijednost po aktivnostima. | 248.000,00  232.000,00 |  | 248.000,00  196.000,00 | | 36.000,00 | | Vlastiti prihodi (Pravo puta) | |
| **330.2** | **Održavanje i nabava dječjih igrala i urbane opreme** | Aktivnost obuhvaća popravak:   * popravak i održavanje urbane opreme (klupe i koševa za otpatke, fontana i dr.) u Parku kralja Tomislava i malom parku u Delnicama na ostalim javnoprometnim i zelenim površinama unutar i van naselja (odmorišta, šetnice, vidikovci); * održavanje dječjih igrališta na lokacijama: Park kralja Tomislava, mali park, S.S. Kranjčevića, A. Šenoe, Radićeva, Ul. bana J. Jelačića, Lučice, Crni Lug * održavanje oglasnih i obavijesnih ploča, autobusnih stajališta i dr.. | 15.500,00 |  | 15.500,00 | |  | |  | |
| **331** | **Razni nepredviđeni radovi** | Tijekom godine potrebno je izvršiti određene radnje na javnim površinama koje se ne mogu predvidjeti, a odnose se na hitne intervencije uslijed nastalih šteta na zemljištu ili opremi kojima se sprječava veća materijalna šteta ili uklanjaju opasnosti za korisnike prostora. | 10.000,00 |  | 10.000,00 | |  | |  | |
| **487** | **Sanacija divljih deponija** | U Aktivnosti su sadržani svi troškovi izvlačenja, prijevoza te odvoza deponiranog otpada s utvrđenih lokacija divljih odlagališta na području Grada Delnica u Sović Laz u iznosu od 5.000,00 eura godišnje. | 5.000,00 |  | 5.000,00 | |  | |  | |
| **337** | **Novogodišnje ukrašavanje** | Montaža i demontaža novogodišnje dekoracije, spajanje ukrasa na stupove javne rasvjete, nabava novih ukrasa, a poslovi se obavljaju osnovom ugovora s komunalnim poduzećem KTD "Risnjak" d.o.o. Delnice. Plan novogodišnje dekoracije sastavni je dio obrazloženja Proračuna. | 40.000,00 |  | 40.000,00 | |  | |  | |
| **326** | **Deratizacija i dezinsekcija** | U skladu sa pozitivnim zakonskim propisima dva puta godišnje vrši se deratizacija i dezinsekcija javnih površina prema planu i programu za tekuću godinu. | 3.500,00 |  | 3.500,00 | |  | |  | |
| **326.1** | **Veterinarske usluge** | Hvatanje, zbrinjavanje i po potrebi sterilizacija životinja koje su bez nadzora kao i čišćenje javnih površina od uginulih životinja. Usluge vrši Veterinarska stanica Rijeka i osnovom Ugovora koji sklapa sa KTD "Risnjak" nakon provedenog postupka nabave. | 40.000,00 |  | 40.000,00 | |  | |  | |
| **349.1** | **Potrošnja električne energije na javnim površinama** | Podrazumijeva utrošak električne energije na javnim površinama kao što su semafori, fontane, crpne stanice, novogodišnje dekoracije. Stavka se također odnosi i na utrošak el. energije za razne manifestacije | 5.000,00 |  | 5.000,00 | |  | |  | |
| **326.4** | **Održavanje sportskih objekata i terena** | Održavanje sportskih objekata i terena na području Grada Delnica povjereno je GSC-u d.o.o. Delnice. Grad Delnice sufinancira navedene aktivnosti svake godine u određenom iznosu, a sve prema planu održavanja GSC-a. Uslijed povećanja cijene energenata nužno je povećati stavku po ovoj aktivnosti. | 93.000,00 |  | 93.000,00 | |  | |  | |
| **326.6** | **Održavanje**  **video nadzora javnih površina** | Aktivnost se planira u iznosu od 5.000,00, a odnosi se na održavanje kamera za videonadzor javnih površina. | 5.000,00 |  | 5.000,00 | |  | |  | |
| **326.5** | **Održavanje**  **e-bicikli** | Aktivnost se planira u iznosu od 12.000,00 eura a odnosi se na održavanje stanica i samih e-bicikala koji uključuje rad radnika na popravku i održavanju, servis bicikala od strane UTE-a, te uslugu otključavanja stanica i komunikaciju s korisnicima. | 12.000,00 |  | 12.000,00 | |  | |  | |
| **326.2** | **Održavanje sanjkališta** | Aktivnost se planira u iznosu od 10.000,00 eura za 2026., a odnosi se na održavanje sanjkališta, rad radnika na popravku i održavanju sanjkališta, troškove potrošnog materijala. | 10.000,00 |  | 10.000,00 | |  | |  | |
| **UKUPNO ODRŽAVANJE JAVNIH POVRŠINA** | | | **720.500,00** |  | **684.500,00** | | **36.000,00** | |  | |

| **Pozicija u Proračunu** | **Naziv programa** | | **Opis** | | **Plan** |  | | **Izvor financiranja** | | |
| --- | --- | --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **II. ODRŽAVANJE NERAZVRSTANIH CESTA** | | | | | | | | | | |
| **ZIMSKA SLUŽBA** | | | | | | | | | | |
| **355** | **Zimska služba - čišćenje snijega** | | Sredstva su raspoređena razmjerno kilometraži nerazvrstanih cesta koje se nalaze na područjima pojedinih mjesnih odbora. Zimsko održavanje ceste uključuje redovito čišćenje cesta i posipavanje pijeskom i soli, te po potrebi i odvoz snijega s javnih površina, a sve u skladu s jediničnim cijenama iz Sporazuma I godišnjeg ugovora. | | 300.000,00 | |  | 260.000,00 | 40.000,00 | Hrvatske ceste  Tekuće pomoći od izvan proračunskih korisnika |
| **Ukupno zimska služba** | | | | | **300.000,00** | |  | **260.000,00** | **40.000,00** |  |
| **SANACIJA I REKONSTRUKCIJA CESTA** | | | | | | | | | | |
| **AKTIVNOST A150248** | | **ODRŽAVANJE NERAZVRSTANIH CESTA** | | |  | |  |  |  |  |
| **330.1** | | **Nepredviđeni radovi** | | Planini u iznosu od 15.000,00 eura u 2026. - Kako tijekom godine dolazi do raznih neplaniranih, nepredvidivih oštećenja na kolnicima, nogostupima, propustima te drugim objektima koji su sastavni dio cesta uzrokovanih od prirodnih nepogoda (kiša, snijeg), preopterećenog korištenja (pretovari), zimskom službom te ostalim nepredviđenim situacijama. | 15.000,00 | |  | 15.000,00 |  |  |
| **334** | | **makadam ceste** | | Sredstva su namijenjena za sanaciju i održavanje postojećih makadamskih cesta koje su pod upravljanjem Grada Delnica. U 2026. godini planirane su sljedeće aktivnosti:   * Cesta u Kuželju: sanacija po potrebi – dužina ceste 500 m, * Dedin–vikend naselje: sanacija po potrebi - dužina ceste 1000 m, * Naselje Krašićevica: sanacija po potrebi – dužina ceste 3000 m, * Cesta u Radočaju prema Rogima: sanacija ceste - dužina ceste 200 m,   Delnice, Ulica T. Ujevića – prilaz garažama: sanacija u dužini od 50 m | 60.000,00 | |  |  | 35.000,00  25.000,00 | Šumski doprinos  Tekuće pomoći iz županijskog proračuna |
| **335** | | **asfaltirane ceste** | | Predviđena sredstva koristit će se za sanaciju asfaltiranih nerazvrstanih cesta, uz određivanje prioriteta prema stanju kolnika i prometnom značaju pojedinih dionica.  Sanacija će se prvenstveno provoditi na sljedećim lokacijama:   * Delnice:Podštor (HEP) (80 m) * Guče Selo: sanacija u dužini od 70 m, * Sedalce: sanacija u dužini od 80 m, * Nadkrivac: sanacija u dužini od 300 m, * Turke–vikend naselje: sanacija u dužini od 350 m   U aktivnost je uključena i sanacija udarnih rupa ukupno procijenjene površine od cca 300 m². Prema potrebi, nakon zimskog razdoblja i tijekom godine, sanirat će se i druge ceste koje budu oštećene | 50.000,00 | |  | 35.000,00 | 15.000,00 | Opći prihodi i primici |
| **336** | | **sustav oborinske odvodnje** | | Sanacija oborinske odvodnje za 2026. godinu obuhvaća sljedeće aktivnosti:   * Delnice, Školska ulica: sanacija oborinske odvodnje, * Sedalce: postavljanje novih kanalica za odvodnju u dužini od 50 m, * Nadkrivac: uređenje kanala za oborinsku odvodnju u dužini od 300 m * Guče Selo: uređenje kanala za oborinsku odvodnju u dužini od 80 m * te drugi radovi koji se tijekom godine pokažu potrebnim.   Ove aktivnosti planirane su radi poboljšanja učinkovitosti sustava oborinske odvodnje i zaštite prometne infrastrukture od štetnog djelovanja vode. | 15.000,00 | |  | 15.000,00 |  |  |
| **326.9** | | **Damski most** | | Aktivnost se odnosi na redovito održavanje Damskog mosta koji se prema Odluci o proglašenju ,,Damskog mosta" u Delnicama zaštićenim kulturnim dobrom; KLASA: 612-01/11-01/04, URBROJ : 21l2-01-30-40-1-14-11 od 06. ožujka 2014.g. treba svake godine vršiti pregled objekta te za sve potrebne sanacije izvršiti prema projektu i izvoditi s materijalima i tehnologijom kakve su primijenjene u doba gradnje kulturnog dobra. | 2.500,00 | |  | 2.500,00 |  |  |
| **Ukupno sanacija i rekonstrukcija cesta** | | | | | **142.500,00** | |  | **67.500,00** | **75.000,00** |  |
| **OBORINSKA ODVODNJA** | | | | | | | | | | |
| **AKTIVNOST A150601** | | **ČIŠĆENJE SLIVNIKA I UPOJNIH BUNARA** | | |  | |  |  |  |  |
| **356** | | **Čišćenje slivnika i upojnih bunara** | | Obuhvaća radove na čišćenju slivnika i cijevi oborinske odvodnje u Delnicama, Lučicama, Crnom Lugu i Brodu na Kupi, a osnovom Ugovora o čišćenju slivnika i upojnih bunara koji je sklopljen nakon provedenog postupka nabave i sve prema pripadajućem cjeniku radova. | 18.000,00 | |  | 18.000,00 |  |  |
| **358** | | **Nepredviđeni radovi** | | Građevinska sanacija cijevi oborinske odvodnje, slivnika, upojnih bunara, odvodnih površinskih kanala i drugih uređaja oborinske odvodnje. | 5.000,00 | |  | 5.000,00 |  |  |
| **Ukupno oborinska odvodnja** | | | | | **23.000,00** | |  | **23.000,00** |  |  |
| **HORIZONTALNA I VERTIKALNA SIGNALIZACIJA** | | | | | | | | | | |
| **341** | | **Horizontalna signalizacija** | | Obilaskom terena utvrđuje se potreba obnove i dopune horizontalne signalizacije na nerazvrstanim cestama. Radovi se vrše putem KTD "Risnjak- Delnice" d.o.o. koji provodi postupak nabave. Kontrolu vrši prometni redar. | 10.000,00 | |  | 10.000,00 |  |  |
| **342** | | **Vertikalna signalizacija** | | Dobava i ugradnja nove, te popravak postojeće vertikalne signalizacije na nerazvrstanim cestama i javnim površinama. Radovi se vrše putem KTD "Risnjak" d.o.o. Delnice koji provodi postupak nabave. Kontrolu vrši prometni redar. | 10.000,00 | |  | 10.000,00 |  |  |
| **Ukupno horizontalna i vertikalna signalizacija** | | | | | **20.000,00** | |  | **20.000,00** |  |  |
| **UKUPNO ODRŽAVANJE NERAZVRSTANIH CESTA** | | | | | **485.500,00** | |  | **370.500,00** | **115.000,00** |  |

| **Pozicija u Proračunu** | **Naziv programa** | | **Opis** | **Plan** |  | | **Izvor financiranja** | | |
| --- | --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **JAVNA RASVJETA** | | | | | | | | | |
| **AKTIVNOST A150241** | | **ODRŽAVANJE JAVNE RASVJETE** | |  | |  |  |  |  |
|  | | | | | | | | | |
| **347** | **Održavanje**  **javne rasvjete** | | U skladu s potrebama i starosti javne rasvjete, prema dojavama s terena i mjesečnim pregledima izvršit će se popravak javne rasvjete a prema Ugovoru o održavanju javne rasvjete kojim su definirane jedinične cijene. Živine svjetiljke se kontinuirano mijenjaju natrijevim u skladu s zakonskom obvezom. Očekuje se stoga više zahvata na stupovima koji su stari i oštećeni, te zamjeni kablova koji su također u vrlo lošem stanju. | 20.000,00 | |  | 20.000,00 |  |  |
| **350** | **Nepredviđeni radovi** | | Podrazumijeva hitne intervencije koje su uzrokovane nepredviđenim oštećenjima na javnoj rasvjeti ili nepredviđenim potrebama za interpolaciju i sl. | 4.000,00 | |  | 4.000,00 |  |  |
| **349** | **Javna rasvjeta - utrošak električne energije** | | Stavka se odnosi na utrošak električne energije za javnu rasvjetu, uključujući sva proširenja te ugradnju štednih svjetiljki. | 35.000,00 | |  | 35.000,00 |  |  |
|  |  | |  |  | |  |  |  |  |
| **UKUPNO ODRŽAVANJE JAVNE RASVJETE** | | | | **59.000,00** | |  | **59.000,00** |  |  |

| **SVEUKUPNO ODRŽAVANJE KOMUNALNE INFRASTRUKTURE** | | | |
| --- | --- | --- | --- |
| **Plan** | **UKUPNO** | **Izvor financiranja** | |
| **Komunalna naknada** | **Ostali izvori** |
| **UKUPNO** | **1.265.000,00** | **1.114.000,00** | **151.000,00** |
| **Javne površine** | **720.500,00** | **684.500,00** | **36.000,00** |
| **Nerazvrstane ceste** | **485.500,00** | **370.500,00** | **115.000,00** |
| **Javna rasvjeta** | **59.000,00** | **59.000,00** | **0,00** |

Članak 3.

Dinamika izvođenja radova uskladit će se s dinamikom ostvarivanja prihoda navedenih u članku 2. ovog Programa.

Članak 4.

Ovaj Program stupa na snagu osmog dana od objave u "Službenim novinama Grada Delnica".

KLASA: 363-01/25-01/26

URBROJ: 2170-6-4-3-25-1

Delnice, 15. prosinca 2025. godine

Gradsko vijeće Grada Delnica

Predsjednik

Ivan Piškor, v.r.