**I. OSNOVA ZA DONOŠENJE ODLUKE**

Zakonska osnova za donošenje ove Odluke sadržana je odredbi članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19), a koji je na snazi od 1.1.2020. godine.

**II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM AKTA**

Člankom 4. stavkom 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19), dalje: Zakon, propisano je da se političke stranke i nezavisni vijećnici mogu financirati iz proračuna jedinica samouprave na način i pod uvjetima utvrđenim Zakonom, isključivo za ostvarenje ciljeva utvrđenih programom rada i financijskim planom. Člankom 10. stavkom 3. Zakona određeno je da odluku o raspoređivanju sredstava iz proračuna jedinice samouprave donosi predstavničko tijelo jedinice lokalne samouprave. Pravo na redovito godišnje financiranje iz sredstava proračuna jedinice lokalne samouprave imaju političke stranke koje su prema konačnim rezultatima izbora dobile mjesto člana u predstavničkom tijelu i nezavisni vijećnici. Raspoređena sredstva doznačuju se na žiroračun političke stranke, odnosno na poseban račun nezavisnog vijećnika, tromjesečno, u jednakim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**III. UVJETI ZA FINANCIRANJE I RASPORED SREDSTAVA**

U proračunu Grada Delnica za 2026. godinu, planirana su sredstva za financiranje političkih stranaka i vijećnika izabranih s lista grupe birača zastupljenih u Gradskom vijeću Grada Delnica (u daljnjem tekstu: Gradsko vijeće) u ukupnom iznosu od 3.565,00 eura.

Sredstva se ovom odlukom, kao i ranijom, raspoređuju na način da se utvrđuje jednaki iznos sredstava za svakog člana Gradskog vijeća tako da pojedinoj političkoj stranci i listi grupe birača, u skladu sa Zakonom, pripadaju sredstva razmjerno broju njenih članova.

Političkim strankama i listi grupe birača pripada i pravo na naknadu za svakog izabranog člana Gradskog vijeća podzastupljenog spola, tako da se 10% ukupnog iznosa sredstava raspoređuje na način da pojedinoj političkoj stranci i listi grupe birača pripadaju sredstva razmjerno broju njenih izabranih članova Gradskog vijeća podzastupljenog spola.

**IV. OCJENA POTREBNIH SREDSTAVA ZA PROVEDBU ODLUKE**

U proračunu Grada Delnica za 2026. godinu ukupno su osigurana sredstva za rad političkih stranaka i vijećnika izabranih s liste grupe birača zastupljenih u Gradskom vijeću u iznosu od 3.565,00 eura.

SAVJETNICA

Nikolina Ćuić Muhvić

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 40. Statuta Grada Delnica („Službene novine Grada Delnica“ broj 2/21) i članka 7. Zakona o financiranju političkih aktivnosti i izborne promidžbe („Narodne novine“ broj 29/19, 98/19), na 6. sjednici održanoj 15. prosinca 2025. godine Gradsko vijeće Grada Delnica donosi

**Odluku o raspoređivanju sredstava za rad političkih stranaka i grupe birača zastupljenih u Gradskom vijeću Grada Delnica**

**Članak 1.**

Ovom Odlukom raspoređuju se sredstva za rad političkih stranaka i grupe birača zastupljenih u Gradskom vijeću Grada Delnica (u daljnjem tekstu: Gradsko vijeće) za 2026. godinu koja se osiguravaju u proračunu Grada Delnica za 2026. godinu.

**Članak 2.**

Pravo na financiranje iz sredstava proračuna Grada Delnica imaju političke stranke i vijećnici izabrani s liste grupe birača koje imaju najmanje jednog vijećnika u Gradskom vijeću.

**Članak 3.**

U proračunu Grada Delnica za 2026. godinu ukupno su osigurana sredstva za rad političkih stranaka i Kandidacijske liste grupe birača zastupljenih u Gradskom vijeću u iznosu od 3.565,00 eura.

**Članak 4.**

Za svakog člana Gradskog vijeća utvrđuje se jednaki iznos sredstava tako da svakoj pojedinoj političkoj stranci i vijećnicima izabranim sa liste grupe birača pripadaju sredstva razmjerna broju dobivenih mjesta članova u predstavničkom tijelu, prema konačnim rezultatima izbora za članove predstavničkog tijela.

Za svakog izabranog člana Gradskog vijeća podzastupljenog spola, političkim strankama i vijećnicima izabranih s liste grupe birača pripada i pravo na naknadu u visini od 10% iznosa predviđenog po svakom članu Gradskog vijeća, a određenog u stavku 1. ovog članka.

**Članak 5.**

Kao podaci o stranačkoj pripadnosti članova Gradskog vijeća uzimaju se podaci u trenutku konstituiranja Gradskog vijeća.

**Članak 6.**

Političkoj se stranci u tijeku proračunske godine mogu povećati odnosno smanjiti financijska sredstva propisana ovom Odlukom ukoliko dođe do promjene broja članova Gradskog vijeća iz reda podzastupljenog spola koje ta politička stranka ima u Gradskom vijeću.

**Članak 7.**

Sukladno članku 3. i članku 4. ove Odluke za svakog člana Gradskog vijeća utvrđuje se iznos sredstava od 266,00 eura.

Isto tako, sukladno članku 4. ove Odluke za svakog člana Gradskog vijeća podzastupljenog spola utvrđuje se dodatna naknada u iznosu od 26,60 eura.

**Članak 8.**

Stupanjem na snagu ove Odluke sastav Gradskog vijeća je sljedeći:

|  |  |  |  |
| --- | --- | --- | --- |
| **Naziv stranke i**  **skraćeni naziv** | **Ukupan broj muškaraca** | **Ukupan broj**  **žena** | **Ukupna broj**  **članova** |
| Hrvatska demokratska zajednica (HDZ) | 2 | 1 | 3 |
| Hrvatska stranka umirovljenika (HSU) | 1 | 0 | 1 |
| Hrvatska stranka prava (HSP) | 1 | 0 | 1 |
| Socijaldemokratska partija Hrvatske (SDP) | 3 | 3 | 6 |
| Kandidacijska lista grupe birača (nositelj liste: Ivica Knežević) | 2 | 0 | 2 |
| **UKUPNO** | **9** | **4** | **13** |

**Članak 9.**

Sredstva se raspoređuju na sljedeći način:

|  |  |  |  |
| --- | --- | --- | --- |
| Naziv stranke/nezavisne liste i skraćeni naziv | Broj vijećnika/ca |  | Ukupan iznos osiguranih sredstava |
|  | Po članu GV-a | Podzastupljeni spol |  |
|  | 266,00 | 292,60 |  |
| **Sveukupno**  Hrvatska demokratska zajednica (HDZ) |  |  | **824,60** |
| **Sveukupno**  Hrvatska stranka umirovljenika (HSU) |  |  | **266,00** |
| **Sveukupno**  Hrvatska stranka prava (HSP) |  |  | **266,00** |
| **Sveukupno**  Socijaldemokratska partija Hrvatske (SDP) |  |  | **1.675,80** |
| **Sveukupno**  Kandidacijska lista grupe birača (nositelj liste: Ivica Knežević)  **Pojedinačno**  Ivica Knežević  Boris Lozer |  |  | **532,00** |
| **UKUPNO EURA** |  |  | **3.564,40** |

**Članak 10.**

Ova Odluka stupa na snagu 1. siječnja 2026. godine, a objavit će se u „Službenim novinama Grada Delnica“.

KLASA: 402-01/25-01/2

URBROJ: 2170-6-5-4-25-1

Delnice, 15. prosinca 2025. godine

GRADSKO VIJEĆE GRADA DELNICA

PREDSJEDNIK

Ivan Piškor

Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE O RASPOREĐIVANJU SREDSTAVA ZA RAD POLITIČKIH STRANAKA I GRUPE BIRAČA ZASTUPLJENIH U GRADSKOM VIJEĆU GRADA DELNICA**  **Nositelj izrade izvješća: Nikolina Ćuić Muhvić, dipl. iur.**  **Delnice, 03. prosinca 2025. godine** | |
| **Naziv akta za koji je provedeno savjetovanje s javnošću** | Odluka o raspoređivanju sredstava za rad političkih stranaka i grupe birača zastupljenih u Gradskom vijeću Grada Delnica |
| **Naziv tijela nadležnog za izradu nacrta / provedbu savjetovanja** | Upravni odjel za lokalnu samoupravu, društvene djelatnosti i opće poslove/Savjetnica za lokalnu samoupravu i opće pravne poslove Nikolina Ćuić Muhvić, dipl. iur. |
| **Razlozi za donošenje akta i ciljevi koji se njime žele postići uz sažetak ključnih pitanja** | Zakonska obveza donošenja akta u redovnoj proceduri |
| **Objava dokumenata za savjetovanje**  **Razdoblje provedbe savjetovanja** | [www.delnice.hr](http://www.delnice.hr) |
| 19. studeni do 1. prosinac 2025. godine |
| **Troškovi provedenog savjetovanja** | Bez troškova |
| **Ishod savjetovanja** | U roku za savjetovanje nije pristigla niti jedna primjedba |