Obrazloženje

Na području grada Delnica osnovano je 5 mjesnih odbora kao oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana. Člankom 86. Statuta Grada Delnica („Službene novine Grada Delnica“ broj 2/21, 6/25) kao tijela mjesnog odbora određeni su vijeće mjesnog odbora i predsjednik vijeća mjesnog odbora. Članovi vijeća mjesnog odbora biraju se na neposrednim izborima, tajnim glasovanjem na vrijeme od četiri godine.

Člankom 3. stavkom 3. Odluke o načinu financiranja djelatnosti mjesnih odbora na području Grada Delnica („Službene novine Primorsko-goranske županije“ broj 23/07, „Službene novine Grada Delnica“ broj 4/15, 6/25) propisano je da članovi vijeća mjesnih odbora za svoj rad primaju naknadu.

Odlukom o određivanju naknade troškova za rad članova vijeća mjesnih odbora („Službene novine Primorsko-goranske županije“ broj 36/07, 26/13, „Službene novine Grada Delnica“ broj 4/15) utvrđena je visina naknade za rad i to za predsjednika vijeća mjesnog odbora u iznosu od 13,27 eura neto mjesečno te za članove vijeća mjesnih odbora u iznosu od 6,64 eura neto mjesečno.

Prijedlogom nove Odluke o određivanju naknade troškova za rad članova vijeća mjesnih odbora (dalje u tekstu: Prijedlog odluke) predlaže se povećanje iznosa naknade za rad članova vijeća mjesnih odbora na način da se predsjedniku vijeća mjesnog odbora određuje naknada u iznosu od 26,00 eura neto mjesečno, a članovima vijeća mjesnog odbora u iznosu od 14,00 eura neto mjesečno. Naknada za rad isplaćuje se predsjedniku i članovima vijeća mjesnog odbora za mjesec u kojem je održana sjednica mjesnog odbora i ukoliko su bili nazočni sjednici, a za isti mjesec može se isplatiti samo jedna naknada.

SAVJETNICA

Nikolina Ćuić Muhvić

Temeljem članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 40. Statuta Grada Delnica („Službene novine Grada Delnica“ broj 2/21) Gradsko vijeće Grada Delnica na 6. sjednici održanoj 15. prosinca 2025. godine donosi

Odluku

o određivanju naknade troškova za rad članova vijeća mjesnih odbora

Članak 1.

Ovom se Odlukom određuje naknada troškova za rad predsjednika, članova vijeća mjesnih odbora na području Grada Delnica te ostalih službenih osoba Grada.

Članak 2.

Naknada iz članka 1. ove Odluke utvrđuje se kako slijedi:

* predsjedniku vijeća mjesnog odbora u visini od 26,00 eura
* članovima vijeća mjesnog odbora u visini od 14,00 eura

Za isti mjesec može se isplatiti samo jedna naknada predsjedniku odnosno članu vijeća.

Članak 3.

Novčana sredstva za naknade propisane ovom Odlukom osiguravaju se u proračunu Grada Delnica.

Naknade propisane ovom Odlukom isplaćuju se na način propisan za isplatu naknada članovima Gradskog vijeća i njegovih radnih tijela.

Članak 4.

Ova Odluka stupa na snagu 1. siječnja 2026. godine, a objavit će se u „Službenim novinama Grada Delnica.“

KLASA: 025-02/25-01/1

URBROJ: 2170-6-5-4-25-1

U Delnicama, 15. prosinca 2025. godine

GRADSKO VIJEĆE GRADA DELNICE

PREDSJEDNIK

Ivan Piškor

Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE O ODREĐIVANJU NAKNADE TROŠKOVA ZA RAD ČLANOVA VIJEĆA MJESNIH ODBORA**  **Nositelj izrade izvješća: Nikolina Ćuić Muhvić, dipl. iur.**  **Delnice, 03. prosinca 2025. godine** | |
| **Naziv akta za koji je provedeno savjetovanje s javnošću** | Odluka o određivanju naknade troškova za rad članova vijeća mjesnih odbora |
| **Naziv tijela nadležnog za izradu nacrta / provedbu savjetovanja** | Upravni odjel za lokalnu samoupravu, društvene djelatnosti i opće poslove/Savjetnica za lokalnu samoupravu i opće pravne poslove Nikolina Ćuić Muhvić, dipl. iur. |
| **Razlozi za donošenje akta i ciljevi koji se njime žele postići uz sažetak ključnih pitanja** | Zadnja izmjena Odluke bila je 2015. godine kojom su naknade po drugi puta umanjene  Novom Odlukom nastoji se motivirati za rad članove vijeća mjesnih odbora |
| **Objava dokumenata za savjetovanje**  **Razdoblje provedbe savjetovanja** | [www.delnice.hr](http://www.delnice.hr) |
| 19. studeni do 1. prosinac 2025. godine |
| **Troškovi provedenog savjetovanja** | Bez troškova |
| **Ishod savjetovanja** | U roku za savjetovanje nije pristigla niti jedna primjedba |